# PATVIRTINTA

Lietuvos kariuomenės vado

2014 m. spalio 14 d.

įsakymu Nr. V-1055

**LEIDIMŲ ORLAIVIŲ SKRYDŽIAMS DRAUDŽIAMOSE ARBA RIBOJAMOSE ZONOSE IŠDAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Leidimų orlaivių skrydžiams draudžiamose arba ribojamose zonose išdavimo tvarkos aprašas (toliau – tvarkos aprašas) reglamentuoja leidimų orlaivių skrydžiams draudžiamose arba ribojamose zonose išdavimo sąlygas ir tvarką.
2. Tvarkos apraše vartojamos sąvokos suprantamos taip, kaip nurodyta Lietuvos Respublikos aviacijos įstatyme, Lietuvos Respublikos oro erdvės organizavimo taisyklėse, patvirtintose Lietuvos Respublikos Vyriausybės 2004 m. kovo 17 d. nutarimu Nr. 285 „Dėl Lietuvos Respublikos oro erdvės organizavimo taisyklių patvirtinimo“ (toliau − Oro erdvės organizavimo taisyklės), ir Lietuvos Respublikos strateginę reikšmę nacionaliniam saugumui turinčių įmonių ir įrenginių bei kitų nacionaliniam saugumui užtikrinti svarbių įmonių įstatyme.

**II SKYRIUS**

**LEIDIMŲ IŠDAVIMO SĄLYGOS IR TVARKA**

1. Leidimai civilių ir valstybės orlaivių (toliau - orlaiviai) skrydžiams draudžiamose arba ribojamose zonose (toliau – leidimai) gali būti išduodami tik išimtinio būtinumo atvejais:
   1. kai atliekami paieškos ir gelbėjimo darbai;
   2. yra likviduojami stichinių nelaimių padariniai įvykus ekstremaliai ar kitai situacijai;
   3. kai skrydis būtinas viešajam saugumui užtikrinti;
   4. kai skrydis būtinas draudžiamoje zonoje esančių strateginę reikšmę nacionaliniam saugumui turinčių objektų, patenkančių į Lietuvos Respublikos strateginę reikšmę nacionaliniam saugumui turinčių įmonių ir įrenginių bei kitų nacionaliniam saugumui užtikrinti įstatymu patvirtintą svarbių įmonių sąrašą, veiklai vykdyti.
2. Paraiška dėl leidimo skristi draudžiamose arba ribojamose zonose suteikimo (priedas) (toliau – paraiška) siunčiama Karinių oro pajėgų operatyviniam budėtojui faksu +370 37 39 9027 ir apie skrydžio poreikį pranešama telefonu +370 800 01 236 arba +370 37 30 7504.
3. Pareiškėjas prieš išsiųsdamas paraišką, užpildo paraiškos A dalį ir joje nurodo:

5.1. planuojamą skrydžio datą ir laiką;

5.2. draudžiamos arba ribojamos zonos pavadinimą ar numerį;

5.3. orlaivio tipą ir registracijos numerį;

5.4. šaukinį;

5.5. skrydžio tikslą;

5.6. orlaivio vadą ir jo kontaktinius duomenis;

5.7. pareiškėjo kontaktinius duomenis.

1. Sprendimą dėl leidimo išdavimo skrydžiams draudžiamose arba ribojamose zonose priima Lietuvos kariuomenės Karinių oro pajėgų vadas.
2. Karinių oro pajėgų operatyvinis budėtojas, gavęs informaciją apie Karinių oro pajėgų vado priimtą sprendimą išduoti ar neišduoti leidimą, užpildo paraiškos B dalį ir persiunčia paraišką pareiškėjui nurodytais paraiškoje kontaktais.
3. Sprendimas išduoti ar neišduoti leidimą skrydžiams draudžiamose arba ribojamose zonose šio tvarkos aprašo 3.1, 3.2 ir 3.3 papunkčiuose nurodytais atvejais priimamas ne vėliau kaip per vieną kalendorinę dieną.
4. Šio tvarkos aprašo 3.4 papunktyje nurodytu atveju sprendimas priimamas ne vėliau kaip per tris darbo dienas.
5. Pareiškėjas privalo užtikrinti, kad būtų laikomasi skrydžio sąlygų, kurios gali būti pateiktos išduotame leidime.
6. Išduotas leidimas skrydžiui draudžiamose arba ribojamose zonose galioja vienam jame nurodytam orlaivio skrydžio maršrutui nurodytu laiku.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_